שיחה:חיים שטנגר

message: בגוף הערך ניתנו פרטים על תואר הדוקטור של חיים שטנגר, תואר שהתקבל, לפי הכתוב בערך (אך לא כתוב באתר של משרדו של שטנגר), מהאוניברסיטה הבינלאומית לעסקים ולמשפטים בלוס אנג'לס (לצערי לא מצאתי בוויקיפדיה העברית, וגם לא בוויקיפדיה האנגלית, ערך על אוניברסיטה זו, ולכן אני משער שמדובר בשלוחה של אוניברסיטה אוקראינית בשם זה). התואר מופיע גם בשם המשרד "ד"ר חיים שטנגר משרד עורכי דין ונוטריון". אני סבור שדי בכך כדי שכל קורא ידע שחיים שטנגר הוא ד"ר, ויסכים עם דברי Nitayneeman שזהו "תואר הד"ר שהורווח ביושר". אין צורך לציין ששמו של האיש הוא "ד"ר חיים שטנגר" (זה לא שמו, שמו הוא "חיים שטנגר"). דוד שי - שיחה 05:52, 16 ביוני 2014 (IDT)
שלום  דוד שי,
הערך עודכן באופן זהה לערכים דומים (לדוגמא : אברהם וינרוט) ולכן אין סיבה שתערוך ותוריד את תארי הד"ר מהערך ובכך תחמיר באופן מיוחד עם ד"ר חיים שטנגר ותפלה אותו לעומת ד"ר אחרים אשר כן זכאים להצגת תוארם.
התואר עודכן ומופיע גם באתר של משרדו של שטנגר.
נא הימנע מלהוריד שוב את התואר בבקשה
תודה והמשך שבוע נעים
Nitayneeman - שיחה 09:15, 17 ביוני 2014 (IDT)
replies: text: יש דוקטורים רבים אחרים שהתואר דוקטור אינו מודגש כל כך בערכיהם, ועדיף כך. צמצמתי את השימוש בתואר גם בערך אברהם וינרוט. החזרת הד"ר על ידך היא מלחמת עריכה. אל תעשה זאת עד להשגת הסכמה. 
דוד שי - שיחה 21:34, 17 ביוני 2014 (IDT)
יש עוד המון ערכים בהם מופיע תואר הד"ר האם תשנה את כל הערכים שאראה לך ותסיר גם שם את האיזכור רק להוכיח את נקודתך? אולי תשאיר את התואר לפחות בשורה הראשונה של הערך כמו בערך יעקב וינרוט? 
תודה והמשך יום פורה
Nitayneeman - שיחה 15:26, 18 ביוני 2014 (IDT)
הויכוח נראה מיותר, כי תואר הד"ר הזה לא מוכר. תמה ני - שיחה 15:47, 18 ביוני 2014 (IDT)

text: דוד שי, בהמשך לדבריו של תמה ני, אם התואר לא מוכר אני סבור שיש למחוק אותו. גילגמש • שיחה 17:48, 27 ביוני 2014 (IDT)
replies: text: :אינני יודע מי מכיר בתואר ומי אינו מכיר בו (בגרסאות קודמות תוכל למצוא שתי דעות בעניין). זה לא כל כך חשוב, כי התואר מוזכר כעת בגוף הערך, רק במשפט המציין מי האוניברסיטה שהעניקה אותו, ובשם המשרד של עו"ד שטנגר, ואת השם של משרדו הוא קובע, לא אנחנו. דוד שי - שיחה 18:00, 27 ביוני 2014 (IDT)
המחלקה להערכת תארים מחו"ל במשרד החינוך מאשרת כי האוניברסיטה נמצאת ברשימת האוניברסיטאות המוכרות ומוסמכת להעניק תארים אקדמיים.
מומלץ לפנות למחלקה הנ"ל (רח' דבורה הנביאה 2, ירושלים) לפי השם International University of Business & Law, ולקבל אישור על שמם.
שימו לב שהעריכה שלכם היא מגמתית ויש בכך משום לשון הרע משתמע, דוד שי , תמה ני נא קחו זאת לתשומת לבכם לפני שאתם ממהרים לערוך ולחתוך בערך.
שבוע טוב
Nitayneeman - שיחה 
09:01, 29 ביוני 2014 (IDT)

text: הגף להערכת תארים מחו"ל במשרד החינוך מזהיר מהאוניברסיטה הזאת ואומר כי אין הכרה תארים :
"הגף להערכת תארים אקדמיים מחו"ל מבקש ליידע 
את הציבור  הרחב  בעניין  תארים  אקדמיים מ - 
International University of Business and Law, Kherson, Ukraine:
ממידע שהתקבל עד כה בגף, וממידע שהתקבל ממשרד החינוך 
האוקראיני עולה כי הדיפלומה המונפקת לבוגרי תכנית לתארים 
ראשון, שני ושלישי ממוסד זה, אשר נלמדה באמצעות נציגות / 
שלוחה בישראל, אינה בפורמט המאושר על ידי הרשויות המוסמכות 
באוקראינה. לפיכך, תארים אלה אשר נלמדו באמצעות שלוחה/נציגות 
בישראל או תארים אשר הדיפלומות שלהם אינן בפורמט המאושר 
על ידי הרשויות המוסמכות באוקראינה, אינם מוערכים לצרכי דירוג 
בשכר במגזר הציבורי." תמה ני - שיחה 18:51, 29 ביוני 2014 (IDT)

text: אני רואה בדבריו של Nitayneeman לעיל לא עצה ידידותית, אלא איום, לא כל כך מוסווה, בנקיטת צעדים משפטיים, שמטרתו הרחקת כותבים מהערך. בהתאם לויקיפדיה:טיפול באיומים משפטיים, אבקש לחסום לצמיתות את Nitayneeman. דוד שי - שיחה 19:36, 29 ביוני 2014 (IDT)
שלום דוד שי , אני לא עורך דין ואני לא מאיים בצעדים משפטיים, רק כעת הבאת מקור לכך שהתואר אינו מוכר ועד עתה ללא הסימוכין עריכתך הייתה מגמתית להסרת כל אזכור לתואר והפלייה לעומת ערכים דומים מה שיצר מצג של לשון הרע משתמע , שימוש במושג משפטי ובקשה לשים לב לערוך ערך בהתאם לערכים דומים ללא הפלייה אינה איום בנקיטת הליכים משפטיים וחבל שתגובתך הינה חסימה שלי במקום להגיב תגובה עניינית.  (נא תשומת ליבך בריאן)
nitayneeman - שיחה 10:55, 30 ביוני 2014 (IDT)

text: לא הבאתי מקור לכך שהתואר אינו מוכר ולא טענתי שהתואר אינו מוכר. להיפך, כתבתי לעיל "אינני יודע מי מכיר בתואר ומי אינו מכיר בו".

text: בכל עריכותי השארתי בגוף הערך את המידע על תואר הדוקטור של שטנגר ועל האוניברסיטה שבה נרכש. לא מצאתי הצדקה לציין את התואר במקום שבו לא היה נחוץ (כפי שנימקתי לעיל).

text: כיוון שלא היה בעריכותי אפילו שמץ של לשון הרע, נוסח דבריך נראה לי כאיום. אם אתה טוען שלא התכוונת לאיים, אקבל את דבריך.

text: ההערה שהכנסת לערך "ניתן לפנות למחלקה אשר נמצאת ברחוב דבורה הנביאה 2, ירושלים ולקבל אישור לכך" מיותרת לחלוטין. זו הערה שניתן לתת בדף שיחה, אך לא בערך.

text: אשמח לקרוא גילוי נאות על הקשר שלך עם שטנגר (אבל אינך חייב לציין זאת, אלא אם אתה מקבל ממנו תשלום). דוד שי - שיחה 13:15, 30 ביוני 2014 (IDT)
thread_title: ד"ר

message: עורך אלמוני הסיר מהערך קטע נכבד העוסק בהרשעתו של עו"ד שטנגר בדין משמעתי. ביטלתי השמטה לא מנומקת זו וציינתי "יש לנמק את ההשמטה בדף השיחה". צעד זה שלי בוטל על ידי עורך אלמוני בנימוק "דוד אתה עורך את הערך בצורה מגמתית אשר יש בה לשון הרע משתמע! שם לב למכתב אשר בדרכו אליך, נעל את הערך לעריכה." שוב החזרתי את המידע שהושמט, והוספתי פסק דין נוסף בעניין זה שניתן לפני ימים אחדים. 
שתי הערות:
* העמדה של עורך דין לדין משמעתי והשעייתו לתקופה של שנה אינם עניין של מה בכך. אם יש ערך העוסק בעורך דין זה, חובה לציין פרט זה בערך. אם מישהו סבור שהפרט מיותר, עליו להביא נימוקים כבדי משקל לכך, ואלה לא הובאו. 
* עריכתה של ויקיפדיה נעשית בשקיפות ובתום לב. איום מרומז, כפי שהובא בתקציר העריכה, אינו הדרך לקיים דיונים סביב תוכנו של ערך. משלוח מכתבים אישיים (המכתב טרם הגיע אלי) אף הוא אינו דרך ליישב מחלוקת סביב תוכנו של ערך. דוד שי - שיחה 08:01, 26 במרץ 2015 (IST)
thread_title:  הרשעה בדין משמעתי 

message: קיבלתי הערב מייל, על נייר מכתבים של "ד"ר חיים שטנגר משרד עורכי דין ונוטריון", בחתימת עו"ד אורי פנטילט, המייחס לערך, ולי בפרט, לשון הרע על חיים שטנגר. סעיף 9 במכתב הנ"ל דורש מחיקה מיידית של הערך. כיוון שבאתי לכאן כדי לכתוב אנציקלופדיה ולא כדי להתווכח עם עורכי דין, מחקתי את הערך. 
לא מצאתי במרחב הערכים דפים המקשרים אל הערך.
כדי למנוע מכשול מאחרים הפעלתי הגנה על הערך. דוד שי - שיחה 22:56, 26 במרץ 2015 (IST)
replies: text: מחזק את ידך. כך ראוי. ‏Lionster‏ • שיחה 12:34, 21 בספטמבר 2015 (IDT)
replies: text: :אז כל אחד שיאיים עכשיו בתביעה משפטית יכול להביא למחיקה של ערך שאינו לרוחו? יורי - שיחה ⊙ פעם חסום - תמיד חסום ⊙ 13:28, 21 בספטמבר 2015 (IDT)…
replies: text: ::לשמחתי ידוע לי על מעט מאוד תביעות משפטיות שהופנו לוויקיפדיה (אך ייתכן שיש כאלה שלא הגיעו אלי), כך שהבעיה אינה צריכה לעורר דאגה לגורל הערכים.

text: ::מהתביעות שראיתי יש גם כאלה שנדחו. במקרה הנוכחי, שבו מדובר בערך יתום, סברתי שהפתרון הנכון הוא להיענות לתביעה למחיקת הערך. דוד שי - שיחה 20:10, 21 בספטמבר 2015 (IDT)
thread_title:  מחיקת הערך